Kuninkaanpihta

Kuninkaanpihta (Abies borisii-regis tai Abies × borisii-regisSuomen Lajitietokeskus: Kuninkaanpihta – Abies ×borisii-regis Viitattu 8.12.2022.) on mäntykasvien heimoon kuuluva havupuu.

pienoiskuva|Kuninkaanpihdan kokonainen käpy sekä toinen käpy, jonka käpysuomut ovat irronneet.
Kuninkaanpihta kasvaa 30–40 metriä korkeaksi puuksi. Korkein tunnettu yksilö on Bulgariassa kasvava 60-metrinen puu, joka kuuluu Bulgarian kaikkein korkeimpiin puihin. Nuoret versot ovat vaaleankeltaiset. Neulaset ovat 2–3 senttimetriä pitkiä, 1,5–3 millimetriä leveitä ja kasvavat tiheässä. Kävyt muistuttavat kreikan- tai saksanpihdan käpyjä. Ne ovat tuoreina vaaleanpunaisia tai violetteja, 10–15 senttimetriä pitkiä ja 3–5 senttimetriä leveitä.

Kuninkaanpihtaa kasvaa Balkanin niemimaan vuoristoissa Bulgariassa, Kreikassa, Serbiassa ja Pohjois-Makedoniassa.

Kuninkaanpihta on luultavasti hybridi, joka on syntynyt saksanpihdan ja kreikanpihdan risteymänä. On myös ehdotettu, että se ei olisi ainakaan tuore risteymä, vaan osa Välimeren seudulla kasvavaa lajiryhmää, josta Euroopan ja Lähi-idän pihdat ovat eriytyneet.

Kuninkaanpihtaa kasvatetaan joulukuuseksi.

 Lähteet 

Luokka:Pihdat